CELEX: 32006R1678
Language: el
Date: 2006-11-14 00:00:00
Title: Κανονισμός (ΕΚ) αριθ. 1678/2006 της Επιτροπής, της 14ης Νοεμβρίου 2006 , για τροποποίηση του κανονισμού (ΕΚ) αριθ. 92/2005 όσον αφορά εναλλακτικούς τρόπους για τη διάθεση και χρησιμοποίηση ζωικών υποπροϊόντων   (Κείμενο που παρουσιάζει ενδιαφέρον για τον ΕΟΧ)

15.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 314/4
            
         
      ΚΑΝΟΝΙΣΜΌΣ (ΕΚ) αριθ. 1678/2006 ΤΗΣ ΕΠΙΤΡΟΠΉΣ
   
   της 14ης Νοεμβρίου 2006
   για τροποποίηση του κανονισμού (ΕΚ) αριθ. 92/2005 όσον αφορά εναλλακτικούς τρόπους για τη διάθεση και χρησιμοποίηση ζωικών υποπροϊόντων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (1), και ιδίως το άρθρο 5 παράγραφος 2 στοιχείο ζ) και το άρθρο 6 παράγραφος 2 σημείο i),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1774/2002 ορίζει κανόνες σχετικά με τους τρόπους διάθεσης και χρησιμοποίησης των ζωικών υποπροϊόντων. Προβλέπει επίσης τη δυνατότητα έγκρισης συμπληρωματικών τρόπων διάθεσης και χρησιμοποίησης των ζωικών υποπροϊόντων κατόπιν διαβουλεύσεων με την αρμόδια επιστημονική επιτροπή.
            
         
               (2)
            
            
               Βάσει των γνωμών που εξέδωσαν η επιστημονική συντονιστική επιτροπή και η Ευρωπαϊκή Αρχή για την Ασφάλεια των Τροφίμων (ΕΑΑΤ), έχουν εγκριθεί μέχρι σήμερα έξι μέθοδοι ως εναλλακτικοί τρόποι για τη διάθεση ή τη χρησιμοποίηση των ζωικών υποπροϊόντων, σύμφωνα με τον κανονισμό (ΕΚ) αριθ. 92/2005 της Επιτροπής, της 19ης Ιανουαρίου 2005, για την εφαρμογή του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου όσον αφορά τους τρόπους διάθεσης και χρησιμοποίησης των ζωικών υποπροϊόντων, καθώς και για την τροποποίηση του παραρτήματος VI του εν λόγω κανονισμού όσον αφορά τη μεταποίηση σε μονάδα παραγωγής βιοαερίου και την επεξεργασία των τετηγμένων λιπών (2).
            
         
               (3)
            
            
               Βάσει μιας νέας αίτησης, η ΕΑΑΤ εξέδωσε γνώμη στις 13 Ιουλίου 2006 σχετικά με την ασφάλεια της θερμομηχανικής μεθόδου για την παραγωγή βιοκαυσίμων. Επομένως, με την τροποποίηση του κανονισμού (ΕΚ) αριθ. 92/2005 πρέπει να ληφθούν υπόψη οι συνθήκες υπό τις οποίες η μέθοδος αυτή θεωρήθηκε ασφαλής τρόπος διάθεσης για την κόπρο και το περιεχόμενο του πεπτικού συστήματος και για τα υλικά της κατηγορίας 3.
            
         
               (4)
            
            
               Ύστερα από επανεξέταση των κινδύνων για τη δημόσια υγεία και για την υγεία των ζώων, τα υλικά της κατηγορίας 2 που παράγονται με την εγκεκριμένη μέθοδο παραγωγής βιοντίζελ πρέπει να επιτρέπονται για ορισμένες τεχνικές χρήσεις ή για μεταποίηση σε βιοαέριο.
            
         
               (5)
            
            
               Ο κανονισμός (ΕΚ) αριθ. 92/2005 πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 92/2005 τροποποιείται ως εξής:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Έγκριση, επεξεργασία και χρησιμοποίηση ή διάθεση των υλικών της κατηγορίας 2 ή 3
               1.   Οι ακόλουθες μέθοδοι εγκρίνονται και μπορούν να λάβουν άδεια από την αρμόδια αρχή για την επεξεργασία, τη χρησιμοποίηση ή τη διάθεση των υλικών της κατηγορίας 2 ή 3:
               
                           α)
                        
                        
                           η μέθοδος της αλκαλικής υδρόλυσης, όπως ορίζεται στο παράρτημα Ι·
                        
                     
                           β)
                        
                        
                           η μέθοδος της υδρόλυσης σε υψηλή πίεση και υψηλή θερμοκρασία, όπως ορίζεται στο παράρτημα ΙΙ·
                        
                     
                           γ)
                        
                        
                           η μέθοδος της παραγωγής βιοαερίου με υδρόλυση σε υψηλή πίεση, όπως ορίζεται στο παράρτημα ΙΙΙ·
                        
                     
                           δ)
                        
                        
                           η μέθοδος της παραγωγής βιοντίζελ, όπως ορίζεται στο παράρτημα IV·
                        
                     
                           ε)
                        
                        
                           η μέθοδος της εξαέρωσης Brookes, όπως ορίζεται στο παράρτημα V και
                        
                     
                           στ)
                        
                        
                           η μέθοδος της καύσης ζωικού λίπους σε λέβητα, όπως ορίζεται στο παράρτημα VI.
                        
                     Η θερμομηχανική μέθοδος για την παραγωγή βιοκαυσίμων, όπως ορίζεται στο παράρτημα VII, εγκρίνεται και μπορεί να λάβει άδεια από την αρμόδια αρχή για την επεξεργασία και τη διάθεση της κόπρου και του περιεχομένου του πεπτικού συστήματος καθώς και των υλικών της κατηγορίας 3.
               2.   Με την προϋπόθεση ότι εξασφαλίζεται ισοδύναμη μείωση των κινδύνων για τη δημόσια υγεία και την υγεία των ζώων, η αρμόδια αρχή μπορεί να επιτρέψει τη χρήση άλλων παραμέτρων για τις ακόλουθες φάσεις:
               
                           α)
                        
                        
                           τη φάση της μεθόδου παραγωγής βιοντίζελ, όπως ορίζεται στο παράρτημα IV σημείο 1 στοιχείο β) εδάφιο i) και
                        
                     
                           β)
                        
                        
                           τη φάση της μεθόδου καύσης ζωικού λίπους σε λέβητα, όπως ορίζεται στο παράρτημα VI σημείο 1 στοιχείο γ) εδάφιο i)».
                        
                     
         
               2)
            
            
               Στον τίτλο και στην πρώτη φράση του άρθρου 3, οι λέξεις «παραρτήματα I έως V» αντικαθίστανται από τη λέξη «παραρτήματα».
            
         
               3)
            
            
               Το άρθρο 4 τροποποιείται ως εξής:
               
                           α)
                        
                        
                           Στην παράγραφο 2, προστίθεται το ακόλουθο εδάφιο:
                           «Ωστόσο, τα υλικά που προκύπτουν από τη μέθοδο παραγωγής βιοντίζελ, όπως ορίζεται στο παράρτημα IV, καίγονται».
                        
                     
                           β)
                        
                        
                           Στην παράγραφο 3, προστίθεται το ακόλουθο στοιχείο δ):
                           
                                       «δ)
                                    
                                    
                                       σε περίπτωση υλικών που προκύπτουν από τη μέθοδο παραγωγής βιοντίζελ όπως ορίζεται στο παράρτημα IV, χρησιμοποιούνται για την παραγωγή τεχνικών προϊόντων».
                                    
                                 
                     
                           γ)
                        
                        
                           Η παράγραφος 5 διαγράφεται.
                        
                     
         
               4)
            
            
               Τα παραρτήματα τροποποιούνται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Νοεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 273 της 10.10.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 208/2006 της Επιτροπής (ΕΕ L 36 της 8.2.2006, σ. 25).
   
      (2)  ΕΕ L 19 της 21.1.2005, σ. 27. Κανονισμός όπως τροποποιήθηκε με τον κανονισμό (ΕΚ) αριθ. 2067/2005 (ΕΕ L 331 της 17.12.2005, σ. 12).
   
      ΠΑΡΑΡΤΗΜΑ
      Τα παραρτήματα του κανονισμού (ΕΚ) αριθ. 92/2005 τροποποιούνται ως εξής:
      
                  1.
               
               
                  Στο παράρτημα IV, το σημείο 3 διαγράφεται.
               
            
                  2.
               
               
                  Προστίθεται το ακόλουθο παράρτημα VII:
                  
                     «ΠΑΡΑΡΤΗΜΑ VII
                     ΘΕΡΜΟΜΗΧΑΝΙΚΗ ΜΕΘΟΔΟΣ ΠΑΡΑΓΩΓΗΣ ΒΙΟΚΑΥΣΙΜΩΝ
                     Ως θερμομηχανική μέθοδος παραγωγής βιοκαυσίμων νοείται η επεξεργασία των ζωικών υποπροϊόντων στις ακόλουθες συνθήκες:
                     
                                 1.
                              
                              
                                 Τα ζωικά υποπροϊόντα τοποθετούνται σε μετατροπέα και κατόπιν υποβάλλονται σε επεξεργασία σε θερμοκρασία 80 °C για 8 ώρες. Κατά τη διάρκεια αυτής της περιόδου το μέγεθος των υλικών μειώνεται συνεχώς με τη χρήση εξοπλισμού μηχανικής λείανσης.
                              
                           
                                 2.
                              
                              
                                 Κατόπιν τα υλικά υποβάλλονται σε επεξεργασία σε θερμοκρασία 100 °C για τουλάχιστον δύο ώρες.
                              
                           
                                 3.
                              
                              
                                 Το μέγεθος των σωματιδίων του υλικού που παράγεται δεν πρέπει να είναι μεγαλύτερο από 20 χιλιοστά.
                              
                           
                                 4.
                              
                              
                                 Η επεξεργασία των ζωικών υποπροϊόντων γίνεται κατά τρόπο ώστε να πληρούνται ταυτόχρονα οι απαιτήσεις που καθορίζονται στις παραγράφους 1 και 2 όσον αφορά το χρόνο και τη θερμοκρασία.
                              
                           
                                 5.
                              
                              
                                 Κατά τη διάρκεια της θερμικής επεξεργασίας του υλικού, το νερό που εξατμίζεται αφαιρείται συνεχώς από το διάκενο αέρος επάνω από το βιοκαύσιμο και οδηγείται μέσω ενός συμπυκνωτή από ανοξείδωτο χάλυβα. Το συμπύκνωμα διατηρείται σε θερμοκρασία τουλάχιστον 70 °C για τουλάχιστον μία ώρα προτού απορριφθεί ως λύμα.
                              
                           
                                 6.
                              
                              
                                 Μετά τη θερμική επεξεργασία του υλικού, το βιοκαύσιμο που παράγεται από τον συμπυκνωτή απομακρύνεται και μεταφέρεται αυτόματα μέσω μεταφορέα πλήρως καλυμμένου και με διασυνδεδεμένα συστήματα ασφαλείας, για αποτέφρωση ή συναποτέφρωση στην ίδια τοποθεσία.
                              
                           
                                 7.
                              
                              
                                 Υπάρχει και διατηρείται σύστημα ανάλυσης κινδύνων και κρίσιμων σημείων ελέγχου, το οποίο επιτρέπει τον έλεγχο της τήρησης των απαιτήσεων που καθορίζονται στις παραγράφους 1 έως 6.
                              
                           
                                 8.
                              
                              
                                 Η διαδικασία πραγματοποιείται με τη μέθοδο ανά παρτίδα.»